विद्युत जनित्र
विद्युत जनित्र (इलेक्ट्रिक जनरेटर) एक ऐसी युक्ति है जो यांत्रिक उर्जा को विद्युत उर्जा में बदलने के काम आती है। इसके लिये यह प्रायः माईकल फैराडे के विद्युतचुम्बकीय प्रेरण (Electromagnetic Inductiocn) के सिद्धान्त का प्रयोग करती है। विद्युत मोटर, इसके विपरीत विद्युत उर्जा को यांत्रिक उर्जा में बदलने का कार्य करती है। विद्युत मोटर एवं विद्युत जनित्र में बहुत कुछ समान होता है और कई बार एक ही मशीन बिना किसी परिवर्तन के दोनो. की तरह कार्य कर सकती है।
विद्युत उपकरण
जब लगभग ३,००० दोलन प्रति सेकंड से अधिक आवृत्तिवाली प्रत्यावर्ती धारा या विभव को नापने की आवश्यकता होती है, तो अन्य धारामापी और उनसे बने हुए दोलनलेखी का प्रयोग नहीं हो सकता। इस दशा में हमको इलेक्ट्रॉनिक (electronic) यंत्रों का प्रयोग करना आवश्यक हो जाता है। इस वर्ग के यंत्रों में सबसे अधिक उपयोगी और सरल कैथोड किरण दोलनलेखी (cathode ray oscillograph) है। यह समय के संगत विद्युत संकेत का परिमाण एक ग्राफ के रूप में पर्दे पर दिखाता है। आजकल कैथोड किरण दोलनकारी के स्थान पर अंकीय दोलनकारी (डिजिटल ऑसिलोस्कोप) प्रयुक्त होने लगे हैं जिनके पर्दे, आधुनिक एलसीडी, एलईडी, टच स्क्रीन आदि तकनीकी पर आधारित होते हैं।